Vier mense in kar doodgeskietVier mense is Maandag in ‘n motor in Midrand, Johannesburg, doodgeskiet en ‘n vyfde persoon is gewond, het die polisie in Gauteng Dinsdag gesê. “Al die slagoffers het in ‘n Toyota Tazz gery wat die skieter bestuur het,” het lt.kol. Lungelo Dlamini, woordvoerder van die polisie, gesê. “Die voorval het Maandag in die vroeë oggendure op die hoek van Jupiter- en Whiskenweg in Crowthorne plaasgevind.” Volgens Dlamini het die verdagte glo met een van die passasiers begin stry en hom doodgeskiet. Hy het ook losgebrand op ‘n man en twee vroue in die motor losgebrand. “Die slagoffers is tussen 16 en 30 jaar oud. ‘n 30-jarige vrou is gewond.” Volgens die polisie was die persone glo oppad terug van ‘n partytjie in Olievenhoutbosch.